สโมสรฟุตบอลทรู แบงค็อก ยูไนเต็ด

สโมสรฟุตบอลทรู แบงค็อก ยูไนเต็ด หรือที่นิยมเรียกกันสั้น ๆ ว่า บียูเอฟซี เป็นสโมสรฟุตบอลในประเทศไทย มีที่ตั้งอยู่ในจังหวัดปทุมธานี ในอดีตเคยใช้ชื่อว่า สโมสรฟุตบอลมหาวิทยาลัยกรุงเทพ จนกระทั่ง พ.ศ. 2552 มหาวิทยาลัยกรุงเทพ ได้ร่วมเป็นพันธมิตรกับกรุงเทพมหานคร ที่เข้ามาเป็นผู้สนับสนุน จึงมีการเปลี่ยนชื่อใหม่เป็น แบงค็อก ยูไนเต็ด และมีการเปลี่ยนชื่ออีกครั้งในปี 2561 เป็น ทรู แบงค็อก ยูไนเต็ด มาจนถึงปัจจุบัน สโมสรเคยชนะเลิศไทยแลนด์พรีเมียร์ลีก ฤดูกาล 2549 ก่อนจะตกชั้นในไทยพรีเมียร์ลีก ฤดูกาล 2553 และเลื่อนชั้นกลับสู่ไทยลีกใน พ.ศ. 2555 ภายหลังจบอันดับ 3 ในไทยลีกดิวิชัน 1 ฤดูกาล 2555 สโมสรชนะเลิศฟุตบอลไทยลีก, ไทยลีก 2, ไทยเอฟเอคัพ และ ไทยแลนด์แชมเปียนส์คัพ รายการละ 1 สมัย 
 ประวัติสโมสร 
 ยุคแรก 
สโมสรทรู แบงค็อก ยูไนเต็ด ได้ถือกำเนิดอย่างเป็นทางการเมื่อวันที่ 25 ธันวาคม พ.ศ. 2505 ตามการก่อตั้งของ โรงเรียนไทยเทคนิค โดยสุรัตน์ และปองทิพย์ โอสถานุเคราะห์ (เจ้าของกิจการกลุ่มโอสถสภา) ซึ่งตั้งอยู่บนที่ดินของทั้งสอง ภายในซอยบ้านกล้วยใต้ ริมถนนพระรามที่ 4 (ปัจจุบันเป็นที่ตั้งของวิทยาเขตกล้วยน้ำไท) ซึ่งในสมัยนั้นยังเป็นถนนลูกรังอยู่ แต่เป็นย่านค้าขายของเหล่าบรรดานายห้างต่างชาติ รวมถึงท่าเรือสินค้าที่คลองเตยด้วย เริ่มแรกเป็นทีมฟุตบอลประจำสถานศึกษาที่ลงแข่งขันในฟุตบอลรายการระดับอุดมศึกษาก่อนจะมีการเปลี่ยนชื่อทีมตามสถานศึกษาเป็น ทีมฟุตบอลวิทยาลัยไทยเทคนิค ในปี 2505 เป็น ทีมฟุตบอลวิทยาลัยกรุงเทพ ในปี 2508 และเปลี่ยนชื่อเป็น ทีมฟุตบอลมหาวิทยาลัยกรุงเทพ ในปี 2527 จากปณิธานตั้งมั่นของผู้บริหารและคณาจารย์มหาวิทยาลัยกรุงเทพ ที่ต้องการสร้างสรรค์มหาวิทยาลัยให้เป็นสถาบันอุดมศึกษาที่มีคุณภาพชั้นนำของประเทศ ซึ่งนอกเหนือจากมุ่งส่งเสริมด้านการเรียน เพื่อผลิตบัณฑิตที่มีคุณภาพออกสู่สังคมแล้ว มหาวิทยาลัยยังให้ความสำคัญกับการสนับสนุนกิจกรรมการกีฬา โดยจัดให้มีศูนย์กีฬาและสนามกีฬาเพื่อให้บริการแก่นักศึกษา บุคลากรตลอดจนบุคคลภายนอก และได้ส่งทีมนักกีฬาเข้าร่วมแข่งขันตามคำเชิญของหน่วยงานและองค์กรต่างๆ อย่างต่อเนื่อง และฟุตบอลถือเป็นกีฬาหนึ่ง ที่มหาวิทยาลัยได้ส่งสโมสรฟุตบอลเข้าร่วมการแข่งขันเรื่อยมา

 เข้าร่วมกับสมาคมฟุตบอล 
เมื่อเข้าสู่ปี พ.ศ. 2531 สโมสรฟุตบอลมหาวิทยาลัยกรุงเทพได้ร่วมเข้าเป็นสมาชิกของสมาคมฟุตบอลแห่งประเทศไทย ในพระบรมราชูปถัมภ์ ถือเป็นการเริ่มต้นการเป็นสโมสรฟุตบอลอย่างเป็นทางการ และได้เข้าร่วมการแข่งขันฟุตบอลชิงถ้วยพระราชทานประเภท ง. ก่อนจะสามารถเลื่อนระดับชั้นสู่ถ้วยพระราชทานประเภท ค. ในปี พ.ศ. 2533 และเลื่อนขึ้นไปแข่งในถ้วยพระราชทานประเภท ข. ในปี พ.ศ. 2534 จากการบ่มเพาะฝึกฝนพัฒนาทักษะของทีมเรื่อยมา จนปี พ.ศ. 2543 สโมสรฟุตบอลมหาวิทยาลัยกรุงเทพได้ตำแหน่งรองชนะเลิศถ้วยพระราชทานประเภท ข. ทำให้ได้รับสิทธิ์ให้เข้าร่วมการแข่งขันในไทยลีกดิวิชั่น 1 ฤดูกาล 2544/2545 และจบที่อันดับ 3

 ไทยพรีเมียร์ลีก 
250px|thumb|เสื้อแข่งขันของสโมสรฟุตบอลมหาวิทยาลัยกรุงเทพในปี 2549
ในฤดูกาล 2545/2546 สโมสรคว้าแชมป์ไทยลีกดิวิชั่น 1 ได้สำเร็จ ทำให้ได้รับสิทธิ์เลื่อนชั้นขึ้นไปเล่นในไทยพรีเมียร์ลีก ซึ่งถือเป็นผลงานในระดับที่ดีที่สุดครั้งแรกของการก่อตั้งสโมสร และถือเป็นทีมสโมสรเดียวจากสถาบันการศึกษาที่สามารถเลื่อนชั้นขึ้นไปแข่งขันในระดับลีกสูงสุดของประเทศได้โดยที่มีนักกีฬาส่วนใหญ่มาจากนักศึกษาและศิษย์เก่าของมหาวิทยาลัย จนมาถึงการเข้าร่วมแข่งขันในไทยพรีเมียร์ลีก ฤดูกาล 2549 สโมสรฟุตบอลมหาวิทยาลัยกรุงเทพก็สามารถคว้าแชมป์ลีกสูงสุดของไทยได้สำเร็จ จากทีมร่วมแข่งขันทั้งหมด 12 ทีม และได้สิทธิ์เป็นตัวแทนประเทศไทยเข้าร่วมการแข่งขันฟุตบอลเอเอฟซีแชมเปียนส์ลีก และยังได้รับเชิญจากสมาคมฟุตบอลประเทศสิงคโปร์ให้เข้าร่วมการแข่งขัน ฟุตบอลสิงคโปร์คัพ 2007 (ได้อันดับ 3) และจบฤดูกาลด้วยอันดับที่ 4 ในไทยพรีเมียร์ลีก ส่วนผลแข่งขันจากรายการเอเอฟซีแชมเปียนส์ลีก ฤดูกาล 2008 จับฉลากได้อยู่ในสายเอฟ ซึ่งแข่งขันกับทีมคาวาซากิ ฟรอนตาเล่ จากญี่ปุ่น อาเรมามาลังจากอินโดนีเซีย และชุนนัม ดรากอนส์จากเกาหลีใต้ โดยมีการแข่งขันทั้งหมด 6 นัด ทีมมหาวิทยาลัยกรุงเทพเสมอ 3 และแพ้ 3 ตกรอบแบ่งกลุ่มของรายการนี้ แต่ก็ถือเป็นความภาคภูมิใจและเป็นก้าวสำคัญในการพัฒนาทีมสู่การแข่งขันอาชีพระดับนานาชาติ

 เปลี่ยนชื่อเป็นแบงค็อก ยูไนเต็ด และ ตกชั้น 
ปี พ.ศ. 2552 สโมสรฟุตบอลมหาวิทยาลัยกรุงเทพได้เปลี่ยนชื่อมาเป็น แบงค็อก ยูไนเต็ด จากการร่วมเป็นพันธมิตรกับกรุงเทพมหานคร ด้วยหลักการและเหตุผลที่ต้องการพัฒนาทีมของมหาวิทยาลัยให้เป็นทีมของชาวกรุงเทพฯ และเพื่อยกระดับมาตรฐานฟุตบอลอาชีพของไทยสู่ความเป็นมืออาชีพอย่างเต็มตัว ทำให้มีการปรับเปลี่ยนของสโมสรหลายอย่าง เช่น การเปลี่ยนตัวประธานสโมสรจากเรือโทหญิงสุธี บูรณธนิต เป็นนายอภิรักษ์ โกษะโยธิน และเปลี่ยนสัญลักษณ์ตลอดจนสีชุดแข่งขันจากสีประจำมหาวิทยาลัยกรุงเทพเป็นสีประจำกรุงเทพมหานคร รวมทั้งย้ายสนามแข่งขันจากสนามมหาวิทยาลัยกรุงเทพ วิทยาเขตรังสิต มาเป็นสนามกีฬาไทย-ญี่ปุ่น ดินแดง

และเมื่อเดือนต้นเดือนมีนาคม พ.ศ. 2553 กลุ่มทรู คอร์ปอเรชั่น ได้เข้าร่วมสนับสนุนโดยการถือหุ้นรายใหญ่ของสโมสรแบงค็อก ยูไนเต็ด ฟุตบอลคลับ เพื่อสร้างโอกาสเติบโตให้เกิดแก่วงการฟุตบอลไทย รวมทั้งได้เริ่มจัดตั้ง สถาบันสอนฟุตบอลกรุงเทพมหานคร หรือ แบงค็อก ฟุตบอล อคาเดมี จากความร่วมมือของกรุงเทพมหานคร พร้อมกับสร้างปูทางสู่ระดับนานาชาติให้กับทีมด้วยการดึงนักเตะต่างชาติมาเข้าร่วมทีม ตลอดจนรวมพลนักเตะระดับชาติที่มีชื่อหลายคนมาเพิ่มความแข็งแกร่งให้กับทีม ด้วยเป้าหมายสำคัญกับการขึ้นสู่อันดับ 1 ใน 5 ของไทยพรีเมียร์ลีก แต่สโมสรก็ทำผลงานได้อย่างน่าผิดหวังจนจบฤดูกาล 2552 และฤดูกาล 2553 ด้วยอันดับ 13 และ 15 ตามลำดับ ตกชั้นสู่ ไทยลีกดิวิชั่น 1 ในฤดูกาลต่อมา

หลังจากตกชั้นลงสู่ไทยลีกดิวิชั่น 1 สโมสรก็ได้ตั้งเป้าหมายในการกลับขึ้นไปแข่งขันในไทยพรีเมียร์ลีกซึ่งเป็นลีกสูงสุดของประเทศอีกครั้ง ด้วยการเปลี่ยนแปลงทีมใหม่ทั้งหมดเพื่อเพิ่มความแข็งแกร่งและสร้างรากฐานให้มีความพร้อมในการเป็นสโมสรฟุตบอลชั้นนำของประเทศ โดยในฤดูกาล 2554 สโมสรจบการแข่งขันด้วยอันดับ 6 ของไทยลีก ดิวิชั่น 1 พลาดการเลื่อนชั้นสู่ไทยพรีเมียร์ลีกอย่างน่าเสียดาย สำหรับในฤดูกาล 2555 ภายใต้การนำของ สะสม พบประเสริฐ แม้จะออกสตาร์ทช่วงต้นฤดูกาลไม่ดีนัก แต่ด้วยความร่วมมือร่วมใจกันของทุกฝ่ายสโมสรจึงกลับมาทำผลงานได้ดีในช่วงครึ่งหลังของฤดูกาล ส่งผลให้จบฤดูกาลด้วยอันดับ 3 คว้าตั๋วใบสุดท้ายเลื่อนชั้นสู่ไทยพรีเมียร์ลีกได้ในที่สุด

 ยุคใหม่และเอเอฟซีแชมเปียนส์ลีก (พ.ศ. 2556–2560) 
250px|thumb|left|ผู้เล่นทรูแบงค็อก ยูไนเต็ด ในนัดที่เปิดบ้านพบกับเอสซีจี เมืองทองฯ ในปี 2558
ปี พ.ศ. 2556 ขจร เจียรวนนท์ ได้เข้ามาดำรงตำแหน่งประธานสโมสรแบงค็อก ยูไนเต็ด คนใหม่ ต่อจากนายอภิรักษ์ โกษะโยธิน ซึ่งมีการปรับปรุงสโมสรให้มีความแข็งแกร่งขึ้นในหลายๆ ด้านเพื่อสู้ศึกไทยพรีเมียร์ลีก โดยในปีเดียวกัน ผู้สนับสนุนหลักอย่าง ทรูวิชั่นส์ ได้ทุ่มงบประมาณก้อนใหญ่กว่า 60 ล้านบาทเพื่อใช้สนับสนุนสโมสร พร้อมกับเปิดตัวนักเตะหน้าใหม่ที่สโมสรดึงเข้ามาร่วมทีมอาทิเช่น รณชัย รังสิโย, ปกาศิต แสนสุข, พงษ์พิพัฒน์ คำนวณ, โทนี่ คอสต้า และ มาริโอ ดาซิลวา เข้ามาผนึกกำลังร่วมกับนักเตะชุดเก่าเมื่อฤดูกาลที่แล้วซึ่งช่วยให้ศักยภาพของทีมโดยรวมดีขึ้น 

สำหรับผลการแข่งขันในฤดูกาล 2556 สโมสรออกสตาร์ทได้ไม่ดีนักเก็บได้เพียง 1 คะแนนจากการแข่งขัน 7 นัดแรก ทำให้ถูกมองว่าเป็นทีมเต็งในปีนี้ที่ต้องตกชั้นไปเล่น ไทยลีกดิวิชั่น 1 แต่ด้วยกำลังใจจากกองเชียร์ ประกอบกับความมุ่งมั่นของทีมงานและนักเตะ ส่งผลให้สโมสรมีผลงานที่ดีขึ้นตามลำดับในช่วงครึ่งหลังของฤดูกาล จนสามารถจบฤดูกาลด้วยอันดับที่ 13 ตามด้วยอันดับ 8 ในฤดูกาล 2557

ในการแข่งขันไทยพรีเมียร์ลีก ฤดูกาล 2558 ทรู แบงค็อกทำผลงานได้ดีขึ้นในฤดูกาลนี้ภายใต้การฝึกสอนของ อาเลชังดรี ปอลกิง ด้วยการจับอันดับ 5 และนับจากฤดูกาลนั้น พวกเขายกระดับกลับมาเป็นหนึ่งในสโมสรชั้นนำของวงการฟุตบอลไทยอีกครั้ง และได้รับการยอมรับในปรัชญาฟุตบอลเกมรุกอันดุดัน เข้มข้นซึ่งไม่เคยเกิดขึ้นมาก่อนในฟุตบอลไทย ต่อมาในฤดูกาล 2559 สโมสรได้ย้ายสู่สนามกีฬาธรรมศาสตร์ รังสิต เพื่อให้ผ่านการรับรองมาตรฐานการลงแข่งขันเอเอฟซีแชมเปียนส์ลีก พวกเขาจบฤดูกาลด้วยรองแชมป์ไทยลีกจากการมี 75 คะแนนมากที่สุดในประวัติศาสตร์สโมสร ทว่าพวกเขาพลาดโอกาสลงแข่งขันเอเอฟซีแชมเปียนส์ลีก 2016 หลังจากแพ้สโมสรฟุตบอลโจโฮร์ดารุลตักซิมในการแข่งขันเพลย์ออฟ

ต่อมาในไทยลีก ฤดูกาล 2560 สโมสรจบอันดับ 3 และพลาดโอกาสไปแข่งขันเอเอฟซีแชมเปียนส์ลีก 2018 โดยแพ้เชียงราย ยูไนเต็ดในช้าง เอฟเอคัพ รอบชิงชนะเลิศ 2560 ด้วยผลประตู 4–2 แต่พวกเขายังเป็นทีมที่ทำประตูมากที่สุดในลีกฤดูกาลนี้จำนวน 97 ประตูจากการแข่งขัน 34 นัด เกือบจะทำลายสถิติสูงสุดของบุรีรัมย์ใน พ.ศ. 2558 เกมรุกของทรู แบ็งคอกในฤดูกาลนี้ โดดเด่นจากการประสานงานระหว่างสองผู้เล่นสำคัญในแนวรุกทั้งดราแกน บอสโควิช และ มารีโอ ยูโรฟสกี ซึ่งทำรวมกัน 50 ประตู

 ทรู แบงค็อก ยูไนเต็ด (พ.ศ. 2561–ปัจจุบัน) 
เมื่อวันที่ 5 มกราคม 2561 มีการเปลี่ยนชื่อสโมสรเป็น ทรู แบงค็อก ยูไนเต็ด ด้วยเหตุผลทางด้านผู้สนับสนุน และสโมสรจบอันดับ 2 อีกครั้งในไทยลีก ฤดูกาล 2561 ด้วยการมี 71 คะแนน ต่อมา ในปี 2562 สโมสรได้รับสิทธิ์เข้าไปแข่งขันในการแข่งขันถ้วยสโมสรเอเชียอีกครั้ง เริ่มต้นในรอบเพลย์ออฟ ซึ่งพวกเขาเปิดบ้านเจอกับ สโมสรฟุตบอลฮานอย แต่ก็สิ้นสุดการแข่งขันแค่รอบนี้เพราะพลาดท่าแพ้ไปผลประตู 1–0 ยุติเส้นทางที่รอบเพลย์ออฟอีกครั้ง สโมสรแต่งตั้ง ธชตวัน ศรีปาน อดีตนักฟุตบอลชื่อดังเข้ารับตำแหน่งหัวหน้าผู้ฝึกสอนในวันที่ 5 พฤศจิกายน พ.ศ. 2563 เขาพาสโมสรจบอันดับ 5 ในฤดูกาลแรกที่คุมทีม และตามด้วยอันดับ 3 ในฤดูกาล 2564–65 ธชตวันแยกทางกับสโมสรหลังจากผลงานไม่เป็นไปตามเป้าหมาย แต่ยังทำงานกับสโมสรต่อไปในฐานะผู้อำนวยการฝ่ายเทคนิค ออเรลิโอ วิดมาร์ ผู้ฝึกสอนชาวออสเตรเลียเข้ารับตำแหน่งในเดือนมีนาคม 2565 ก่อนจะประกาศลาออกในเดือนธันวาคมปีเดียวกันด้วยเหตุผลส่วนตัว โดยธชตวันรับตำแหน่งรักษาการผู้ฝึกสอนจนจบฤดูกาล 

สโมสรจบอันดับ 2 ในไทยลีก ฤดูกาล 2565–66 และชนะเลิศไทยแลนด์แชมเปียนส์คัพ 2566 นับเป็นการชนะเลิศรายการแรกของสโมสร นับตั้งแต่เปลี่ยนชื่อทีมจากสโมสรฟุตบอลมหาวิทยาลัยกรุงเทพ ตามด้วยการชนะเลิศฟุตบอลถ้วยช้าง เอฟเอคัพ 2566–67 โดยชนะจุดโทษ ดราก้อน ปทุมวัน กาญจนบุรี 4–2 หลังจากเสมอกันในเวลาปกติ 1–1 ซึ่งถือเป็นแชมป์รายการเมเจอร์แรกในรอบ 18 ปี นับตั้งแต่คว้าแชมป์ไทยแลนด์พรีเมียร์ลีก ฤดูกาล 2549 และจบอันดับ 2 ในไทยลีก ฤดูกาล 2566–67 

ในส่วนของการแข่งขันระดับเอเชีย สโมสรได้สิทธิ์เข้าไปเล่นในรอบแบ่งกลุ่มเอเอฟซีแชมเปียนส์ลีก 2023–24 เป็นครั้งแรกในรอบกว่า 15 ปี พวกเขาทำผลงานได้อย่างยอดเยี่ยมด้วยการเป็นแชมป์กลุ่ม เอฟ โดยอยู่ร่วมกลุ่มกับ สโมสรฟุตบอลช็อนบุกฮุนไดมอเตอส์ จากเกาหลีใต้ ไลออนซิตีเซเลอส์ จากสิงคโปร์ และ สโมสรกีฬาคิตฉี จากฮ่องกง โดยมีผลงานโดดเด่นจากการบุกไปชนะไลออนซิตีถึงสนามกีฬาจาลันเบอซาร์ 2–1 จากประตูของอีเวร์ตง กงชัลวีส ซาตูร์นีนู และฐิติพันธ์ พ่วงจันทร์ รวมทั้งเอาชนะช็อนบุกฮุนไดมอเตอส์ 3–2 นับเป็นการสร้างประวัติศาสตร์หน้าใหม่ให้สโมสรด้วยการเข้ารอบสู่การแข่งขันรอบ 16 ทีมสุดท้ายพบกับ โยโกฮามะ เอ็ฟ มารินอส จากประเทศญี่ปุ่น โดยในเกมแรกสามารถยันเสมอได้ด้วยสกอร์ 2–2 ก่อนต้องตกรอบไปอย่างน่าเสียดายในเลกที่สองช่วงต่อเวลาพิเศษ 1–0 จากการเสียจุดโทษในนาทีที่ 120+2 ซึ่งโยโกฮะมะ เอ็ฟ มารินอส ผ่านเข้าถึงรอบชิงชนะเลิศในครั้งนี้

เอเอฟซีแชมเปียนส์ลีก 2023–24 กลุ่ม เอฟ
สโมสรผ่านเข้าสู่เอเอฟซีแชมเปียนส์ลีกอีลิท 2024–25 รอบคัดเลือกเพลย์ออฟ ไปพบกับสโมสรฟุตบอลชานตงไท่ชาน วันที่ 13 สิงหาคม 2567 อย่างไรก็ตาม พวกเขาต้องพลาดการลงแข่ง เอเอฟซีแชมเปียนส์ลีกอีลิท 2024–25 จากการดวลจุดโทษแพ้ด้วยผลประตู 4–3 และต้องลงเล่นในเอเอฟซีแชมเปียนส์ลีกทู 2024–25 แทน โดยอยู่กลุ่มจีร่วมกับสโมสรฟุตบอลแท้ปซัญ นามดิ่ญ (เวียดนาม), สโมสรฟุตบอลแทมพินีสโรเวอส์ (สิงคโปร์) และ สโมสรฟุตบอลลีแมน (ฮ่องกง) ทรู แบงค็อกเป็นแชมป์กลุ่มจากการมี 13 คะแนน ผ่านเข้าไปพบสโมสรฟุตบอลซิดนีย์ พวกเขาสู้ได้อย่างสมศักดิ์ศรีโดยบุกไปเสมอที่ซิดนีย์ 2–2 จากประตูตีเสมอในช่วงทดเวลาบาดเจ็บนาทีที่ 96 โดยฐิติพันธ์ พ่วงจันทร์ และเมื่อกลับมาแข่งในบ้าน พวกเขาแพ้ด้วยผลประตู 3–2 ในช่วงทดเวลาบาดเจ็บ ตกรอบไปด้วยผลประตูรวมสองนัด 5–4

สโมสรคว้ารองแชมป์ไทยลีก ฤดูกาล 2567–68 อีกครั้งด้วยการมี 69 คะแนน พลาดแชมป์โดยมีแต้มน้อยกว่าบุรีรัมย์ ยูไนเต็ดคะแนนเดียว ได้สิทธิ์แข่งขันเอเอฟซีแชมเปียนส์ลีกอีลิท 2025–26 แต่ตกรอบคัดเลือกโดยแพ้เฉิงตูหรงเฉิงทำให้ไม่ได้ไปต่อในการแข่งขันรอบลีก ตามด้วยการแข่งขันฟุตบอลชิงแชมป์สโมสรอาเซียน ฤดูกาล 2568–69 โดยทรู แบงค็อกอยู่กลุ่มบีซึ่งประกอบไปด้วยทีมที่แข็งแกร่งหลายทีมทั้ง สโมสรฟุตบอลแท้ปซัญ นามดิ่ญ, สโมสรฟุตบอลไลออนซิตีเซเลอส์ และ สโมสรฟุตบอลโจโฮร์ดารุลตักซิม ในฤดูกาล 2568–69 สโมสรยุติการลงเล่น ณ สนามกีฬาธรรมศาสตร์ และย้ายไปยังทรู บีจี สเตเดียม ด้วยความร่วมมือกับบีจี ปทุม ยูไนเต็ด

 สนามแข่งขัน 

สโมสรฟุตบอลมหาวิทยาลัยกรุงเทพใช้ สนามกีฬาภายใน มหาวิทยาลัยกรุงเทพ วิทยาเขตรังสิต ศูนย์กีฬาสุรี บูรณธนิต เป็นสนามแข่งขันในนัดเหย้า ต่อมาในปี 2552 หลังจากเปลี่ยนชื่อเป็น สโมสรฟุตบอลแบงค็อก ยูไนเต็ด ได้ย้ายสนามเหย้ามาที่ สนามกีฬาศูนย์เยาวชนกรุงเทพมหานคร (ไทย-ญี่ปุ่น) เขตดินแดง กรุงเทพมหานคร  <p>ในปี 2559 แบงค็อก ยูไนเต็ดย้ายไปใช้ สนามกีฬาธรรมศาสตร์ รังสิต ตั้งอยู่ ณ อำเภอคลองหลวง จังหวัดปทุมธานี ความจุ 20,000 ที่นั่ง และได้มาตรฐานจากสมาพันธ์ฟุตบอลเอเชียเมื่อปี 2559 ถือเป็นส่วนหนึ่งในการเตรียมความพร้อมเพื่อลงแข่งขันในรายการเอเอฟซีแชมเปียนส์ลีก<p>ต่อมาในฤดูกาล 2568–69 สโมสรมีการย้ายสนามเหย้าอีกครั้งไปยัง ทรู บีจี สเตเดียม จังหวัดปทุมธานีซึ่งจะใช้งานร่วมกับสโมสรฟุตบอลบีจี ปทุม ยูไนเต็ด สนามมีความจุ 15,114 คน

 ผู้เล่น 
 ผู้เล่นชุดปัจจุบัน 

 ผู้เล่นที่ถูกยืมตัว 

 ผู้เล่นชุดรุ่นอายุไม่เกิน 21 ปี 

 ทีมงาน 
 ตำแหน่ง  สัญชาติ  ชื่อ    ประธานสโมสร    ขจร เจียรวนนท์  ผู้อำนวยการสโมสร    เอิร์นส์ มิดเดนดอร์ป  ผู้จัดการทีม    สุรเดช อนันทพงศ์  หัวหน้าผู้ฝีกสอน   ธชตวัน ศรีปาน  ผู้ช่วยหัวหน้าผู้ฝีกสอน   ซารีฟ สายนุ้ย  โค้ชฟิตเนส  เปาโล อเล็กซานเดร  ผู้ฝึกสอนผู้รักษาประตู   ปาโวล ฮรันเคียลิก  นักกายภาพบำบัด    แอนดี้ ชิลลิงเกอร์  นักกายภาพบำบัด    นรีภัทร ลิ้มเทียมรัตน์, มงคล แซ่ท้าว, นคินทร์ สุวรรณหังสกุล  เจ้าหน้าที่ทีม    ปกป้อง พงศ์จันทรเสถียร, นิธินันท์ ศิริลดาจินดาเลิศ, ชัชชัย พึ่งทอง, สุวิทย์ พิมพ์สวรรค์

 ทำเนียบผู้ฝึกสอน 
ชื่อสัญชาติระยะเวลาความสำเร็จ สมชาย ทรัพย์เพิ่ม  2549 – มีนาคม 2553 ชนะเลิศ – ไทยแลนด์พรีเมียร์ลีก ฤดูกาล 2549 วรกร วิจารณรงค์  มีนาคม – กรกฎาคม 2553  ทวีรักษ์ สิทธิพูลทอง  กรกฎาคม – สิงหาคม 2553  ประพล พงษ์พานิช  สิงหาคม 2553 – ตุลาคม 2554  สุวโรจน์ อภิวัฒน์วราชัย  ตุลาคม – พฤศจิกายน 2554  สะสม พบประเสริฐ  พฤศจิกายน 2554 – มกราคม 2557  รุย เบงตู  มกราคม – เมษายน 2557  ธวัชชัย ดำรงอ่องตระกูล  เมษายน – มิถุนายน 2557  อาเลชังดรี ปอลกิง  มิถุนายน 2557 – ตุลาคม 2563 รองชนะเลิศ – ไทยลีก ฤดูกาล 2559รองชนะเลิศ – เอฟเอคัพ 2560
รองชนะเลิศ – ไทยลีก ฤดูกาล 2561ธชตวัน ศรีปานพฤศจิกายน 2563 – มีนาคม 2565ออเรลิโอ วิดมาร์มีนาคม – ธันวาคม 2565  ธชตวัน ศรีปานธันวาคม 2565 – รองชนะเลิศ – ไทยลีก ฤดูกาล 2565–66รองชนะเลิศ – ช้าง เอฟเอคัพ 2565–66ชนะเลิศ – ไทยแลนด์แชมเปียนส์คัพ 2566รองชนะเลิศ – ไทยลีก ฤดูกาล 2566–67ชนะเลิศ – ช้าง เอฟเอคัพ 2566-67รองชนะเลิศ – ไทยลีก ฤดูกาล 2567–68

 สถิติ 
 ผลงานของสโมสรในแต่ละฤดูกาล 
ฤดูกาลลีกเอฟเอคัพลีกคัพถ้วย ก/แชมเปียนส์คัพเอเอฟซีแชมเปียนส์ลีกเอเอฟซีแชมเปียนส์ลีกทูผู้ทำประตูสูงสุดดิวิชั่นชื่อประตู2544/45ไทยลีกดิวิชั่น 12010643915 +21363—— 2545/46 22  13  8  1  42  10  +32  47  1 2546/47 ไทยพรีเมียร์ลีก  18  9  4  5  26  22  +4  31 4  2547/48  18  5  7  6  16  21  -5  22 7 2549  22  11  6  5  25  17  +8  39 1 รองชนะเลิศ อุบล ไก่แก้ว  7 2550  30  14  5  11  39  36  +3  47 4  รอบแบ่งกลุ่ม— กิตติศักดิ์ ศิริแว่น 8 2551  30  9  8  13  27  36  -9  35  10 —— สุริยา ดอมไธสง 8 2552  30  5  15  10  24  34  -10  30  13 รอบก่อนรองชนะเลิศ อุบล ไก่แก้ว  4 2553  ไทยพรีเมียร์ลีก  30  5  9  16  25  52  -27  24 15  รอบสี่ รอบก่อนรองชนะเลิศ ซารีฟ สายนุ้ย 5 2554  ไทยลีกดิวิชั่น 1   34  15  6  13  56  52  +4  51 6 รอบสอง รอบแรก  รอแม็ง กัสมี13 2555  ไทยลีกดิวิชั่น 1 34  23  5  6  57  29  +28  74 3  รอบสาม  รอบแรก 17 2556  ไทยพรีเมียร์ลีก  32  8  7  17  38  61  -23  31 13 รอบสี่ รอบแรกสมปอง สอเหลบ9 2557   38  15  14  9  38  37  +1  54  8 รอบก่อนรองชนะเลิศ รอบแรก รอแม็ง กัสมี 12 2558  34  16  9  9  59  47  +12  57 5  รอบแรก รอบสอง ดราแกน บอสโควิช13 2559  31  26  2 3  72 36 +36 75 2 รอบแรก รอบก่อนรองชนะเลิศ 20 2560  ไทยลีก 34  21  3  10  97  57  +40  66 3รองชนะเลิศ รอบสอง รอบคัดเลือกเพลย์ออฟ รอบ 2— 38 2561 34  21  5  10  68  36  +32  712 รอบแรก รอบสอง —— ร็อบสัน14 256230	131165532 +23504 รอบรองชนะเลิศ รอบก่อนรองชนะเลิศ รอบคัดเลือกเพลย์ออฟ รอบ 2—เนลซอน โบนิยา162563–643015695739 +18515รอบรองชนะเลิศงดจัดการแข่งขัน——ณัฐวุฒิ สุขสุ่ม122564–653015875330 +23533รอบ 16 ทีมสุดท้ายรอบ 8 ทีมสุดท้าย เอเบร์ชี152565–663019565522 +33622รองชนะเลิศรอบ 8 ทีมสุดท้าย วิลเลี่ยน โมต้า122566–673017	103582434612ชนะเลิศรอบ 16 ทีมสุดท้ายชนะเลิศรอบ 16 ทีม— วิลเลี่ยน โมต้า202567–68302163633033692รอบ 16 ทีมสุดท้ายรอบก่อนรองชนะเลิศรอบเพลย์ออฟรอบ 16 ทีมสุดท้าย มุห์เซน อัลฆัสซะนิ222568–69รอบเพลย์ออฟ

ชนะเลิศรองชนะเลิศอันดับที่สามเลื่อนชั้นตกชั้นN/A = ไม่ทราบข้อมูล

 ผลงานระดับทวีป 
 ฤดูกาล การแข่งขัน  รอบ คู่แข่ง เหย้า เยือน อันดับ 2550 เอเอฟซีแชมเปียนส์ลีก กลุ่มเอฟ  ช็อนนัมดรากอนส์0–02–3อันดับที่ 4  คาวาซากิ ฟรอนตาเล1–21–1  อาเรมามาลัง0–00–1 2560 เอเอฟซีแชมเปียนส์ลีก รอบคัดเลือกรอบสอง  โจโฮร์ดารุลตักซิม1–1 (4–5 p) 2562 เอเอฟซีแชมเปียนส์ลีก รอบคัดเลือกรอบสอง  ฮานอย0–1 2566–67 เอเอฟซีแชมเปียนส์ลีก กลุ่มเอฟ  ไลออนซิตีเซเลอส์1–0	2–1อันดับที่ 1  ช็อนบุกฮุนไดมอเตอส์3–22–3  คิตฉี1–12–1 รอบ 16 ทีม  โยโกฮามะ เอ็ฟ มารินอส2–20–1 2–3 2567–68 เอเอฟซีแชมเปียนส์ลีกอีลิท รอบคัดเลือกเพลย์ออฟ  ชานตงไท่ชาน1–1 (3–4 p) เอเอฟซีแชมเปียนส์ลีกทู กลุ่มจี  นามดิ่ญ3–20–0อันดับที่ 1  ลีแมน4–11–0  แทมพินีสโรเวอส์4–20–1รอบ 16 ทีมสุดท้าย  ซิดนีย์2–3 2–24–5 2568–69 เอเอฟซีแชมเปียนส์ลีกอีลิท รอบคัดเลือกเพลย์ออฟ  เฉิงตูหรงเฉิง0–3 เอเอฟซีแชมเปียนส์ลีกทู กลุ่มจี  เซอลาโงร์1–14–2อันดับที่ 2  ไลออนซิตีเซเลอส์1–02–1  เปอร์ซิบบันดุง0–20–1 รอบ 16 ทีมสุดท้าย  แมกอาเทอร์2–0ฟุตบอลชิงแชมป์สโมสรอาเซียนกลุ่ม บี  โจโฮร์ดารุลตักซิม 0–4  ไลออนซิตีเซเลอส์2–2   แท้ปซัญ นามดิ่ญ1–4   พระขรรค์ราช สวายเรียง   ชานยูไนเต็ด 2–1 

 เกียรติประวัติ 
ไทยลีก
  ชนะเลิศ (1) : 2549
  รองชนะเลิศ (5) : 2559, 2561, 2565–66, 2566–67, 2567-68

 ไทยลีก 2
  ชนะเลิศ (1) : 2545–46

 ไทยเอฟเอคัพ
  ชนะเลิศ (1)  :  2566​–67
  รองชนะเลิศ (2) : 2560, 2565–66

 ฟุตบอลชิงถ้วยพระราชทานประเภท ก.
  รองชนะเลิศ (1) : 2549

 ฟุตบอลชิงถ้วยพระราชทานประเภท ข.
  รองชนะเลิศ (1) : 2543

ไทยแลนด์แชมเปียนส์คัพ
  ชนะเลิศ (1) : 2566

 ไทยลีก รุ่นอายุไม่เกิน 21 ปี
  ชนะเลิศ (1) : 2568

สโมสรพันธมิตร
  โบลาเวน สมุทรปราการทรู บียู-ปราการฯ จับมือส่งโค้ช-ดาวรุ่งลุยไทยลีก 3
  สมุทรสงคราม
  เอฟซี โตเกียว

 อ้างอิง 

 แหล่งข้อมูลอื่น 



หมวดหมู่:สโมสรฟุตบอลที่ก่อตั้งในปี พ.ศ. 2531
หมวดหมู่:สโมสรในไทยลีก
หมวดหมู่:สโมสรฟุตบอลในจังหวัดปทุมธานี
ส

แบงค็อก
หมวดหมู่:ผู้ชนะเลิศในไทยเอฟเอคัพ
หมวดหมู่:ก่อตั้งในประเทศไทยในปี พ.ศ. 2531